เอเสเคียล 1

เอเสเคียล 1 () เป็นบทแรกของหนังสือเอเสเคียลในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสือเอเสเคียลประกอบด้วยคำเผยพระวจนะที่ถือว่าเป็นของผู้เผยพระวจนะ/ปุโรหิตเอเสเคียล เป็นหนึ่งในหนังสือหมวดผู้เผยพระวจนะ ในพระคริสตธรรมคัมภีร์ ฉบับมาตรฐาน บทที่ 1 นี้มีชื่อบทว่า "นิมิตเกี่ยวกับพระสิริของพระเจ้า": THSV11 ส่วนในพระคริสตธรรมคัมภีร์ไทย ฉบับอมตธรรมร่วมสมัย มีชื่อบทว่า "สิ่งมีชีวิตทั้งสี่และพระเกียรติสิริขององค์พระผู้เป็นเจ้า": TNCV ในวรรคแรกของบทกล่าวถึง "นิมิต" (คำในภาษาฮีบรูเป็นพหูพจน์): THSV11

 ต้นฉบับ 
บทนี้เดิมเขียนด้วยภาษาฮีบรู บทแบ่งออกเป็น 28 วรรค

 พยานต้นฉบับ 
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4Q74 (4QEzek; 50 ปีก่อนคริสตกาล– ค.ศ. 50) โดยมีวรรคที่หลงเหลือคือ 10–13, 16–17, 19–24;Dead sea scrolls - Ezekiel4Q74 at the Leon Levy Dead Sea Scrolls Digital LibrarySanderson 1997. DJD 15: 215–218. และ 11Q4 (11QEzek; 50 ปีก่อนคริสตกาล– ค.ศ. 50) โดยมีวรรคที่หลงเหลือคือ 8–1011Q4 - 11QEzek at the Leon Levy Dead Sea Scrolls Digital Library

ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; B; ศตวรรษที่ 4) ฉบับอะเล็กซานเดรีย (Codex Alexandrinus; A; A; ศตวรรษที่ 5) และฉบับมาร์ชาล (Codex Marchalianus; Q; Q; ศตวรรษที่ 6)

 คำนำ (1:1–3) 
สามวรรคแรกทำหน้าที่เป็นคำนำของหนังสือ ประกอบด้วยตัวตนของผู้เผยพระวจนะ รวมถึงเวลาและสถานที่ที่ได้รับพระวจนะ มีการแนะนำที่แตกต่างกัน 2 แบบ ได้แก่ การแนะนำในฐานะบุรุษที่หนึ่ง (วรรค 1) และการแนะนำในฐานะบุรุษที่สาม (วรรค 2-3; เป็นเพียง 2 วรรคในหนังสือที่เขียนในฐานะบุรุษที่สาม)

 วรรค 1 
ในวันที่ 5 เดือนที่ 4 ปีที่ 30 ขณะเมื่อข้าพเจ้าอยู่ท่ามกลางพวกเชลยที่ริมแม่น้ำเคบาร์ ท้องฟ้าเปิดออก และข้าพเจ้าได้เห็นพระเจ้าในนิมิต  THSV11
วรรคแรกของหนังสือประกาศว่าผู้เขียนได้รับ 'นิมิต (พหูพจน์) ของพระเจ้า' ขณะอยู่ท่ามกลางพวกเชลย 'ที่ริมแม่น้ำเคบาร์' ใน 'ปีที่ 30' คัมภีร์ไบเบิลภาษาซีรีแอกกล่าวถึง "นิมิต" (เอกพจน์)Footnote a in the New King James Version

 วรรค 2 
 ในวันที่ 5 เดือนนั้น (คือในปีที่ 5 ที่กษัตริย์เยโฮยาคีนตกเป็นเชลย)  THSV11

 วรรค 3 
พระวจนะของพระยาห์เวห์มายังปุโรหิตเอเสเคียลบุตรบุซี
ในแผ่นดินของคนเคลเดียริมแม่น้ำเคบาร์
ณ ที่นั่นพระหัตถ์ของพระยาห์เวห์มาอยู่เหนือท่าน  THSV11

 นิมิตเรื่องพระที่นั่ง-รถม้า (1:4-28) 
นิมิตแรกของเอเสเคียลมาถึงเมื่อมีลมพายุพัดจากทิศเหนือพร้อมกับนำเมฆที่มีความสว่างโดยรอบและภายในมี 'รถม้าของพระยาห์เวห์เทียมด้วยสิ่งมีชีวิตเหนือธรรมชาติ' "สิ่งมีชีวิต 4 ตน" เหล่านี้ถูกระบุในเอเสเคียล 10:20 ว่าเป็นเครูบ

 วรรค 5 
 ละท่ามกลางไฟนั้นมีรูปลักษณ์ของสิ่งมีชีวิต 4 ตน
 ลักษณะของสิ่งมีชีวิตเหล่านั้นเป็นเช่นนี้คือ มีรูปลักษณ์ของมนุษย์  THSV11
 "สิ่งมีชีวิต": คัมภีร์ไบเบิลฉบับอรรถาธิบายออกฟอร์ดใหม่ (New Oxford Annotated Bible) ระบุสิ่งมีชีวิตเหล่านั้นว่าเป็น "เครูบ" (10:15, 20) แม้ว่า "มีลักษณะแปลก … มีหน้า 4 หน้า" (เอเสเคียล 1:10; )

 วรรค 10 
รูปลักษณ์ใบหน้าของสิ่งมีชีวิตเหล่านั้นคือด้านหน้าเป็นหน้าคน ด้านขวาเป็นหน้าสิงโต ด้านซ้ายเป็นหน้าโค และด้านหลังเป็นหน้านกอินทรี  THSV11
สิ่งมีชีวิตเหล่านี้มีหน้า 4 หน้าในทิศทางต่าง ๆ กัน จึงสามารถเคลื่อนที่ไปในทิศทางใด ๆ โดยที่ 'คุ้มกันสสารลุกโชนโดยรอบ' ไปด้วย

 วรรค 16 
ลักษณะและโครงสร้างของวงล้อเหล่านั้นเหมือนเบริล วงล้อทั้งสี่มีรูปลักษณ์เหมือนกัน มีลักษณะและโครงสร้างเหมือนวงล้อซ้อนอยู่กลางวงล้อ  THSV11
คำบรรยายนี้ (รวมถึงในวรรค 19) กลายเป็นแรงบันดาลใจในการสร้าง "เรือบินเอเสเคียล"
"เบริล" หรือ "โทแพซ": เป็น "อัญมณีสีทองมีค่า" ชนิดหนึ่ง

 วรรค 19 
เมื่อสิ่งมีชีวิตทั้งสี่บินไป วงล้อเหล่านั้นก็เคลื่อนตามไปข้างๆ ด้วย เมื่อสิ่งมีชีวิตลอยขึ้นจากพิภพ วงล้อก็ลอยขึ้นด้วย  THSV11
คำบรรยายนี้ (รวมถึงในวรรค 16) กลายเป็นแรงบันดาลใจในการสร้าง "เรือบินเอเสเคียล"

 วรรค 26 
 และบนพื้นฟ้าที่อยู่เหนือศีรษะของพวกเขา มีสิ่งที่มีรูปลักษณ์ของพระที่นั่ง
 ซึ่งมีลักษณะเหมือนไพลิน
 และบนสิ่งที่มีรูปลักษณ์ของพระที่นั่งนั้นก็มีผู้มีลักษณะเหมือนมนุษย์อยู่บนนั้น  THSV11
 "ไพลิน" (ฮีบรู: ספיר sapîr): "อัญมณีชนิดหนึ่ง"; "แลพิสแลซูลี" (เอเสเคียล 28:13)   บันทึกว่า "พื้นที่รองพระบาทเป็นเหมือนนิลสีคราม (ไพลิน)"

 วรรค 27 
และจากส่วนที่มีลักษณะของบั้นเอวของผู้นั้นขึ้นไป ข้าพเจ้าเห็นสิ่งคล้ายทองสัมฤทธิ์แวบวาบ ลักษณะคล้ายไฟถูกบังไว้โดยรอบ และจากส่วนที่มีลักษณะของบั้นเอวลงมา ข้าพเจ้าเห็นสิ่งที่มีลักษณะคล้ายไฟและมีความสุกใสอยู่รอบๆ ท่านผู้นั้น  THSV11
เอเสเคียลเห็นผู้มีลักษณะเหมือนมนุษย์มีความเปล่งประกายราวกับ "ไฟ" (ฮีบรู: hasmal)

 วรรค 28 
 ลักษณะความสุกใสที่อยู่รอบๆ นั้น
 เหมือนลักษณะของรุ้งที่ปรากฏในเมฆเมื่อฝนตก
 ลักษณะและรูปลักษณ์ของพระสิริของพระยาห์เวห์เป็นเช่นนี้แหละ
 และเมื่อข้าพเจ้าเห็นแล้ว ข้าพเจ้าก็ซบหน้าลงถึงดิน
 และข้าพเจ้าได้ยินเสียงผู้หนึ่งกำลังตรัส  THSV11
ความสว่างไสวที่ล้อมรอบผู้มีลักษณะเหมือนมนุษย์ในนิมิตของเอเสเคียลมีลักษณะเหมือนรุ้ง และทันที่เห็นเอเสเคียลก็ซบหน้าลง เพราะเอเสเคียลระลึกได้ว่านี่เป็น 'ลักษณะที่เหมือนกับพระสิริ' ของพระยาห์เวห์ รายละเอียดทั้งหมดเกี่ยวกับนิมิตใช้บ่งบอกถึง 'สัญลักษณ์อันชัดแจ้งถึงการทรงสถิตของพระยาห์เวห์สำหรับผู้อ่านชาวอิสราเอล'

 ดูเพิ่ม 

ส่วนในคัมภีร์ไบเบิลที่เกี่ยวข้อง: 2 พงศ์กษัตริย์ 24, 2 พงศาวดาร 36, อิสยาห์ 6, เยเรมีย์ 29, เอเสเคียล 10, เอเสเคียล 11, ยอห์น 12, วิวรณ์ 4, วิวรณ์ 21

 หมายเหตุ 

 อ้างอิง 

 บรรณานุกรม 






 แหล่งข้อมูลอื่น 
 ศาสนายูดาห์ 
Ezekiel 1 Hebrew with Parallel English
Ezekiel 1 Hebrew with Rashi's Commentary

 ศาสนาคริสต์ 
Ezekiel 1 English Translation with Parallel Latin Vulgate 
เอเสเคียล 1. ยูเวอร์ชัน

01
หมวดหมู่:การแสดงองค์ของพระเจ้าในคัมภีร์ฮีบรู
หมวดหมู่:เครูบ